Servicemål for byggesagsområdet for andet halvår af 2014 
Sagsfremstilling 
5.      Servicemål for byggesagsområdet for andet halvår af 2014  
                                                                                                                        Åbent 
Sagsnr.: 326-2014-93230       J.nr.: 02.34.00            Jonathan Thorsen.: 326-2014-134136 
  
[adresse] 
Folketinget vedtog den 12. juli 2013 en ændring af byggeloven, der bl.a. medfører indførelse af mål for 
kommunernes sagsbehandlingstid for byggesager (servicemål). Lovændringen er trådt i kraft pr. 1. januar 2014. 
  
Fra centralt hold har byggesagsbehandlingstiderne hidtil været opgjort i "bruttotid" (der er den tid, borgerne oplever 
som sagsbehandlingstid). De centralt opgjorte "brutto-sagsbehandlingstider" er baseret på udtræk fra BBR. 
Decentralt i mange kommuner, og heriblandt Kalundborg Kommune, er byggesagsbehandlingstiderne oftest opgjort 
i "nettotider" (der er den reelle tid som administrativt bruges på byggesagsbehandling).  
  
En ændring af byggeloven indebærer indførelse af mål for byggesagsbehandlingstiderne i kommunerne. Herudover 
igangsættes der, som følge af "Aftale om kommunernes økonomi for 2015" udarbejdelsen af en konkret model, med 
henblik på regelforenkling på byggesagsområdet for at kunne nedbringe sagsbehandlingstiderne. Modellen drøftes 
med henblik på fremsættelse af følgelovgivning inden udgangen af 2014.    
  
Beregningen af de nuværende servicemål i Kalundborg Kommune foretages med udgangspunkt i den tid, hvor 
sagen er til byggesagsbehandling. Den tid, hvor sagen behandles af andre myndigheder internt kommunen, har hidtil 
ikke været medregnet som en del af byggesagsbehandlingstiden. Som eksempel kan nævnes en byggesag, hvor 
der efter Planloven kræves en landzonetilladelse. Landzonebehandlingen tager typisk tre måneder, og den tid 
medregnes ikke i de hidtidige opgørelser af sagsbehandlingstiderne. Ligeledes fratrækkes den tid, hvor en 
byggesag er i naboorientering eller partshøring, hvilket typisk medfører en klagefrist på fire uger.  
  
Ved opgørelse af bruttotider er det imidlertid ikke længere muligt, hvorfor det må forventes, at hidtidige servicemål 
må opjusteres. Dette vil give borgerne et mere reelt billede af den faktiske tid til byggesagsbehandlingen, end de 
hidtidige servicemål har gjort. Borgerne vil ikke opleve en forskel i sagsbehandlingstiden, men vil blot blive bedre 
oplyst om den reelle sagsbehandlingstid på ansøgningstidspunktet. 
Hvis ovenstående servicemål ikke kan overholdes, vil borgerne blive orienteret herom inden fristens udløb. 
  
Ændringen af byggeloven indebærer, at Kommunalbestyrelsen hvert år i januar skal fastsætte og offentliggøre, hvor 
lang tid kommunen maksimalt må bruge på byggesagsbehandling (servicemål). Kommunalbestyrelsen skal som 
minimum fastsætte ét servicemål for byggesagsbehandlingen, men der kan fastsættes flere. 
Servicemålene skal angive sagsbehandlingstiden fra det tidspunkt, hvor ansøgeren har indsendt en fuldt belyst 
ansøgning om byggetilladelse, og frem til at kommunen træffer den endelige afgørelse. 
  
[adresse] nuværende servicemål blev politisk godkendt i 2010, og fremgår i Bilag 1 - Notat om 
servicemål for byggesagsområdet. 
  
Tabel 1 viser forslag til servicemål for andet halvår af 2014. De foreslåede servicemål er estimeret ud fra en 
vurdering af de tidligere servicemål samt med et skøn af det tidsmæssige merforbrug, som lovændringen vil 
medføre. Servicemålene er ligeledes estimeret ud fra en vurdering af de nuværende afsatte ressourcer til 
byggesagsbehandling samt de øvrige opgaver, som byggesagsbehandlerne også skal varetage.  
Når der opnås fuldt udbytte af digitale løsninger - det vil sige, når blandt andet den digitale byggesag "Byg og Miljø" 
fungerer med fuld integration til kommunens øvrige system - er der forventninger til en optimering af sagsgange og 
bedre overblik, som forventes at få positiv betydning for byggesagsbehandlingstiderne. 
Samtidig med implementeringen af "Byg og Miljø", vil der blive foretaget et eftersyn af de interne sagsprocedurer. 
Dette vil betyde at beslutningsgrundlaget for  sagsbehandlingstiderne for 2015 vil blive forbedret.  
  
Forslag til servicemål for andet halvår af 2014: 
  
Tabel 1: Forslag til servicemål for sidste halvår af 2014. Sagerne er opstillede iht. til sagsprioriteringen. 
  
De nye servicemål er opstillet således, at de afspejler den politiske sagsprioritering, hvorved 
byggesagsbehandlingen foregår.  
  
Servicemålene tager ligeledes udgangspunkt i, at der er stor forskel på byggeansøgninger og dermed stor forskel 
på den tid, det tager at behandle de forskellige sager. Sagsbehandlingstiden afhænger i høj grad af, hvor der 
geografisk bygges, om ansøgningsmaterialet er fyldestgørende, samt om byggeprojektet holder sig inden for 
"rammerne" (dvs. om det afviger fra byggeretten, eller om det kræver en dispensation). 
  
Januar 2015 vil der blive foretaget en revurdering af de foreslåede servicemål.  
  
BEHANDLING 
Direktionen, Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Teknik- og miljøchefen indstiller, at servicemålene for andet halvår af 2014, under de givne forudsætninger, 
godkendes. 
  
ØKONOMISKE KONSEKVENSER 
Der er ingen økonomiske konsekvenser ved fastsættelse af ændrede servicemål for byggesagsområdet. 
  
Direktionens møde den 5. august 2014: 
Direktionen vedtog at anbefale teknik- og miljøchefens indstilling. 
  
Bilag 
  
  
  
  
  
Teknik- og Miljøudvalgets møde den 11. august 2014: 
Udvalget vedtog at anbefale Direktionens indstilling med bemærkningen om at forløbet følges frem til 2015. 
Politisk målsætning: 
Sagsbehandlingstiderne er fra sagen er fuldt belyst fra ansøgerens side. 
· Anmeldelsessager optil 2 uger (lovkrav) 
· Erhvervsbyggeri 6-10 uger 
· Sommerhuse optil 11 uger 
· Enfamiliehuse optil 13 uger 
· Om- og tilbygninger optil 15 uger 
Tillægstid: 
· Landzonebehandling 10-12 uger 
· Naboorientering og partshøring optil 4 uger 
Bilag 1 - Notat om servicemål for byggesagsområdet 
326-2014-173674 
Bilag 2 - Udkast fra lovbekendtgørelsen 
326-2014-139266 
